Boteti o tsosolosa ngwao
E re le ntswa moletlo wa ngwao ya Boteti o tshwerwe ka kgwedi ya Motsheganong kwa Rakops, ba komiti eo ba tlhalosa fa Mmabontle a tlaa tshwarwa mo kgweding e e tlang morago ga gore a seka a nna teng. Go ya ka morulaganyi wakgaisano e, yo e bileng e le leloko la komiti Rre Kesaobaka Mothanke, kgaisanoe e tshwarwa ngwaga le ngwaga e le karolo nngwe ya go ipelela moletlo wa ngwaoya Boteti. “Re le komiti re kgonne gotshwara kgaisano ya mmabontle wa bana ba ba dingwaga tse di kwa tlase ga lesomele botlhano mme ka mabaka a a rileng, re ne ra seka ra kgona go tshwarakgaisano ya ba bagolwane,” ga tlhalosa Rre Mothanke Kgaolo ya Boteti e dirwa kemerafe e tshwana le ya Bateti, Basarwa, Bakhurutshe, Baherero le Bakalaka mmeRre Mothanke o tlhalosa fa ba dirile kgaisano le moletlo wa go ipelela ngwao kamaikaelelo ago kopanya mmogo merafe e le go ruta Batswana ka ngwao ya kgaolo yaBoteti. O tswelela ka go tlhalosagore mo meletlong ya bone ba laletsa ditlhopha tsa mmino wa setso ka gofarologana go tla go diragatsa le go ruta morafe. Merafe le dingwao tse difarologaneng di kopana mmogo mme go nne le disupiwa tsa dijo tsa setso, kapari,metshameko le poko ka diteme tse di farologaneng. Fa a bua le ba BOPA boshengRre Mothanke o tlhalositse fa ba dirisa kgaisano e go kokoanya madi a moletlomme ba o dirisa gape go rutuntsha banana ka ngwao ya bone. O tsweletse ka go tlhalosagore mo mmabontleng makgarejwana a supa bontle jwa kapari ya setso, babo barutuntshiwa ka mmino wa setso o ba o supang mo seraleng. O tlhalosa gape gorebo mmabontle ba botswa dipotso tse di amanang le ngwao mme se se dire gore banne le kitso ka ngwao ya bone.Go ya ka Rre Mothanke moletlole dikgaisano di mo ngwageng wa bobedi di tshwarwa mme di tsweletse sentle. BOKHUTLO